Un autobuz cu etaj a intrat, marți, într-o clădire din centrul Londrei, iar o persoană a fost transportată la spital.
Autobuzul de pe linia 8 a trecut prin geamul de sticlă al clădirii unde se afla o sală de jocuri, iar, din fericire, nimeni nu se afla în interior, scrie Libertatea.
Incidentul s-a produs în jurul orei 10.15, ora locală. Două persoane au fost rănite și au primit îngrijiri medicale la fața locului. Pompierii au evacuat în jur de 200 de persoane din clădire.
We're at the scene of a bus crash on New Oxford Street. Emergency services were called just after 10am. We're told two people were treated by the London Ambulance Service, with one taken to hospital. pic.twitter.com/s91C47g9Qw
— Greatest Hits Radio London News (@GHRLondonNews) March 5, 2024
Un martor a transmis că a văzut autobuzul care "părea să accelereze și să se lovească" în clădire, iar impactul a provocat un zgomot foarte puternic. "M-am dus să văd ce se întâmplă. Doar șoferul era în autobuz și părea cu adevărat șocat", a spus martorul.
În imagini se vede cum autobuzul se află prins în clădire, iar pe jos sunt bucăți de sticlă.
A bus has crashed into a building on New Oxford Street in Central London pic.twitter.com/rnXL605FbD
— UB1UB2 West London (Southall) (@UB1UB2) March 5, 2024
O femeie care lucrează în apropierea locului a declarat că a auzit o bubuitură puternică și s-a dus să vadă ce s-a întâmplat. Ea spune că șoferul nu era rănit, dar se afla în stare de șoc.
"Unii muncitori în construcții din apropiere au încercat să-l ajute și să-l scoată din autobuz. Am văzut o femeie care a trebuit să fugă din fața autobuzului, pentru a evita ca acesta să o lovească", a spus femeia.
Șoferul autobuzului a fost transferat la spital, dar nimeni nu își explică modul în care s-a întâmplat accidentul.
"Autobuzul nu mergea foarte tare și, slavă Domnului, nimeni altcineva nu a fost rănit", a spus o femeie.
"Cum au reușit asta, cu limita de viteză de 30 km/h?", a scris un internaut la o postare pe X.
How do they manage to do this in a 20mph limit?https://t.co/EQdTgBEMFr
— Nick Farmer (@NickFarmer3) March 5, 2024